
TECHNINĖ SPECIFIKACIJA ANTKLODEI


BVPŽ kodas –  39511100-8
I SKYRIUS
BENDROSIOS NUOSTATOS

1. Perkančioji organizacija ketina įsigyti antklodes.
2. Antklodė turi būti nauja, simetriška, išlaikanti stabilią formą eksploatacijos metu.
3. Antklodžių gamybai naudojamas audinys turi atitikti minimalius aplinkos apsaugos kriterijus, nurodytus  Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508, 2 priedo IX skyriuje „Tekstilės gaminiai“.
4. Antklodžių kokybės garantijos terminas – ne mažiau kaip 12 mėnesių aktyvios eksploatacijos sąlygomis; terminas skaičiuojamas nuo prekių išdavimo iš Pirkėjo sandėlio dienos, ir 24 mėnesiai nuo prekių priėmimo į sandėlį dokumentų pasirašymo dienos.

II SKYRIUS
TECHNINIAI REIKALAVIMAI
5. Antklodė gali būti gaminama iš tamsiai pilkos / rudos / žalios / mėlynos ar kitų darbinio pavyzdžio derinimo metu suderintų tamsių spalvų, šiauštos vienspalvės arba išaustos su raštu (juostomis, langeliais ar kitu darbinio pavyzdžio derinimo metu suderintu raštu) medžiagos, atitinkančios lentelėje pateiktus reikalavimus.
lentelė
ANTKLODĖS MEDŽIAGOS TECHNINĖS CHARAKTERISTIKOS

	Eil.
Nr.
	Rodiklio pavadinimas, dimensija
	Rodiklio reikšmė
	Bandymo metodo žymuo

	1.
	Žaliavos sudėtis, :
Vilna (priemaišų pluošte neturi viršyti 0,2 %)
sintetinis pluoštas (nurodyti)
	
 60

 40
	nurodyti

	2.
	Paviršinis tankis, g/m2
	550 (+60; -20)
	LST ISO 3801 (ISO 3801) arba lygiavertis

	3.
	Matmenų pokytis po skalbimo*, 
	ne daugiau  8
	LST EN ISO 5077 (ISO 5077) arba lygiavertis

	4.
	Nusidažymo atsparumas, balai
	
	

	4.1.
	skalbimui prie 40º C
	≥ 4
	LST EN ISO 105-C06 (ISO 105-C06), A1S metodas arba lygiavertis

	4.2.
	sausai trinčiai
	≥ 4
	LST EN ISO 105-X12
(ISO 105-X12) arba lygiavertis

	4.3.
	prakaitui
	≥ 4
	LST EN ISO 105-E04 (ISO 105-E04) arba lygiavertis

	5.
	Spalvų skirtumas**, ECMC
	≤ 2
	LST EN ISO 105-J03 (ISO 105-J03) arba lygiavertis


Pastabos: 
*Skalbimo ir džiovinimo procedūros pagal LST EN ISO 6330 (ISO 6330) arba lygiavertį standartą: skalbimo procedūra – 4N (40º C), džiovinimo procedūra – A.
**Rodiklis ,,Spalvos skirtumas, ECMC“ taikomas sutarties vykdymo metu, kontroliuojant nukrypimą nuo suderinto darbinio pavyzdžio. 

6. Antklodės šonai ir galai turi būti tvarkingai užbaigti, gali būti  austu kraštu, apsiūti overloko tipo siūle arba apdoroti kitu būdu, užtikrinančiu neirstančius kraštus.
7. Antklodės matmenys: 210x140 (2) cm.
8. Antklodė turi būti išlyginta, nesutepta, be aštraus kvapo, be siūlgalių ir kitų technologinio proceso liekanų.

III SKYRIUS
DARBINIŲ PAVYZDŽIŲ TVIRTINIMAS
9. Sudarius sutartį, derinami ir tvirtinami darbiniai pavyzdžiai.
10. Darbinio pavyzdžio tvirtinimui pristatomi:
10.1. du identiški gaminiai;
10.2. gaminio priežiūros instrukcija suderinimui (jis turės būti pridėta prie kiekvieno gaminio);
10.3. gaminio techninis aprašas (su gaminio siuvimui panaudotų medžiagų charakteristikomis ir pavyzdžiais).
11. Esant poreikiui derinimo metu gaminio matmenys, siuvimo technologija ir pan. gali būti tikslinami.
12. Masinę gamybą leidžiama pradėti tik patvirtinus darbinius pavyzdžius.

IV SKYRIUS
GAMINIŲ ŽENKLINIMAS IR PAKAVIMAS
13. Gaminių ženklinimas turi atitikti Lietuvos Respublikoje parduodamų daiktų (prekių) ženklinimo ir kainų nurodymo taisyklių, patvirtintų Lietuvos Respublikos ūkio ministro 2002 m. gegužės 15 d. įsakymu Nr.170 „Lietuvos Respublikoje parduodamų daiktų (prekių) ženklinimo ir kainų nurodymo taisyklių patvirtinimo“ (aktualios jų redakcijos ar atitinkamo jas keitusio teisės akto (jei toks būtų priimtas), reikalavimus ir šioje techninėje specifikacijoje nustatytus reikalavimus.
14. Prie kiekvieno gaminio turi būti prisiūta ženklinimo juostelė, kurioje nurodoma:
14.1. tiekėjo pavadinimas arba prekių ženklas;
14.2. gamintojo pavadinimas arba prekių ženklas (jei nesutampa su tiekėju);
14.3.  gaminio pavadinimas (turi atitikti nurodytą sutartyje);
14.4.  pluoštinė sudėtis; 
14.5. sutarties data ir numeris;
14.6. prekės partijos ir siuntos indeksas;
14.7. pagaminimo data;
14.8. priežiūros ženklų simboliai (pagal LST EN ISO 3758 (ISO 3758) arba lygiavertį standartą);
14.9. užrašas „Pagaminta Lietuvos kariuomenei“.
14.10. Ženklinimo juostelėje papildomai gali būti nurodyta ir kita informacija, kurią, gamintojo nuomone, turėtų žinoti kiekvienas vartotojas.
15. Ženklinimo juostelės turi būti pagamintos iš atlasinės juostelės arba lygiavertės. Informacija ženklinimo juostelėje turi būti lengvai įskaitoma visą gaminio naudojimo laiką.
16. Kiekvienas gaminys ženklinamas etikete, kurioje nurodoma:
16.1.  tiekėjo pavadinimas arba prekių ženklas;
16.2.  gamintojo pavadinimas arba prekių ženklas (jei nesutampa su tiekėju);
16.3.  importuotoms prekėms – nurodyti prekės kilmės šalį, jeigu ji nesutampa su šalimi, kurioje registruota gamintojo buveinė;
16.4.  gaminio pavadinimas (turi atitikti nurodytą sutartyje);
16.5.  sutarties data ir numeris;
16.6.  prekės partijos ir siuntos indeksas;
16.7.  pagaminimo data;
16.8.  Lietuvos kariuomenės suteiktas NSN kodas. 
17. Etiketė turi būti patikimai pritvirtinta, ženklinimo rekvizitai turi būti pakankamo dydžio, kad būtų galima lengvai perskaityti ir suprasti pateikiamą informaciją. Etiketės tvirtinimo vieta turi būti parinkta taip, kad būtų galima lengvai perskaityti etiketę, esant supakuotam gaminiui polietileniniame maišelyje.
18. Gaminiai pakuojami individualiai į polietileninius maišelius ir sudedami į tvirtas (atsparias ilgam sandėliavimui ir daugkartiniams pervežimams) kartonines dėžes šalių suderintais kiekiais. Kartoninės dėžės su gaminiais svoris turi būti ne didesnis kaip 10 kg. Kiekviena kartoninė dėžė turi būti paženklinta tokiais ryškiai matomais rekvizitais:
18.1.  tiekėjo pavadinimas arba prekių ženklas;
18.2.  gamintojo pavadinimas arba prekių ženklas (jei nesutampa su tiekėju);
18.3.  importuotoms prekėms – nurodyti prekės kilmės šalį, jeigu ji nesutampa su šalimi, kurioje registruota gamintojo buveinė;
18.4.  gaminio pavadinimas (turi atitikti nurodytą sutartyje);
18.5.  kiekis;
18.6.  sutarties data ir numeris;
18.7.  prekės partijos ir siuntos indeksas;
18.8.  pagaminimo data;
18.9.  Lietuvos kariuomenės suteiktas NSN kodas.
19. Gaminio pakuotės turi atitikti minimalius aplinkos apsaugos kriterijus, nurodytus Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508, 2 priedo II skyriuje „Pakuotės“.

V SKYRIUS
GAMINIŲ PRIĖMIMAS
20. Gaminiai priimami partijomis ir siuntomis. Kiekviena prekių partija turi būti pažymėta sutartiniu ženklu ir jai pateikiama prekės atitikties deklaracija pagal LST EN ISO/IEC 17050-1 (ISO/IEC 17050-1) formą A.2 arba lygiaverčio standarto pavyzdį.
21. Pirkėjas iš pasirinktos prekių partijos pagal sutarties sąlygas tikrina prekių kokybę bei gali atlikti jų laboratorinius bandymus. Tuo atveju, kai gauti rezultatai neatitinka techninėje specifikacijoje nurodytų reikalavimų ar darbinių pavyzdžių, brokuojama visa tuo metu pristatyta prekių partija.

